चीन में महिलाओं ने वर्कप्लेस पर अच्छी छाप छोड़ी हैं और काफी आगे बढ़ी हैं। दुनिया में सबसे ज्यादा सेल्फ-मेड महिला अरबपति चीन में ही हैं। तमाम स्टार्टअप्स में महिलाएं सीनियर भूमिकाओं में हैं। इसके बावजूद यहां का इकोसिस्टम अमेरिका और अन्य विकसित देशों से अलग है। एक ऐसे वक्त में जब अमेरिका और दूसरे देशों में #MeToo जैसे अभियान चल रहे हैं, चीन में लैंगिक असमानता और पक्षपात से जुड़े मुद्दों पर शायद ही कभी खुलकर चर्चा होती है।